شینچی کودۆ

**شینچی کودۆ** (بە ژاپۆنی: 工藤新一 بە رۆماجی:  Kudo Shinichi) کەسایەتی سەرەکیی زنجیرە ئەنیمێ و مانگای لێکۆڵەر کۆنانە. ئەو قوتابییەکی تەمەن حەڤە ساڵە و لە قوتابخانەی ئامادەیی تیتان دەخوێنێت، و بە لێکۆڵەری ئامادەیی دەناسرێت، لەبەرئەوەی لە شیکارکردنی دۆسییەکان و دۆزینەوەی تاوانباراندا یارمەتی پۆلیس دەدات. ئەو تاکە کوڕی بنەماڵەی کودۆی خانەدانە کە لە ژاپۆن جێیان ھێشت کە تەمەنی ۱٤ ساڵان بوو. باوکی ئەو یوساکو کودۆیە، ئەو نووسەری ڕۆمانە لێڵەکانە، و دایکیشی یوکیکۆ کودۆیە کە ئەکتەرێکی پێشووە. ئەو لە وڵاتەکەیدا لێکۆڵەرێکی بەناوبانگە، شێرلۆک ھۆڵمز وەک نموونەیەک سەیر دەکات و خەون بە بوون بە شێرلۆک ھۆڵمزی سەدەکەی دەبینێت.

لە یەکێک لە ڕۆژەکانی لەگەڵ ران مۆری ھاوڕێی منداڵی لە گەشتێکدا بۆ شاری یاری دەچن و تاوانێکی ھەڕەشکردنی ئاشکرا دەکات کە یەکێک لە ڕێکخراوەکانی مافیا ئەنجامی دەدات، لەو کاتەی چاودێری ئەوان دەکات، یەکێک لە ئەندامەکای ڕێکخراوەکە لە دوواوە بە سەریدا کێشا و گولاجێکی ژەھراوی پێدا کە کار دەکاتە سەر کوشتنی کەسەکە بەبێ بەجێھێشتنی شوێنەوار لەسەر ژەھرەکە. بەڵام شینچی نەمرد بەڵکو بچووک بووەوە تا ئەوەی گەیشتە لاشەی منداڵێکی بچووک و لەگەڵیشیدا دەنگی گۆڕا. نەیویست دەربارەی شتەکان بە ران بڵێت بۆیە شتەکەی بە نھێنی ھێڵایەوە. دوای گۆڕانەکەی، شینچی بڕیاریدا ناوەکەی بۆ **[[کۆنان ئێدۆگاوا]]** () بگۆڕێت. بە یارمەتی داھێنانەکانی دکتۆر ئەگاسا ھێشتا لە گرتنی تاوانباران بەردەوام بوو. بۆ ژیان لە لای ران و کۆگۆرۆ مۆریی باوکی کە خاوەنی نووسینگەیەکی لێکۆڵینەوەیە گواستییەوە، ئەمەش بۆ یارمەتیدانی لە دۆزینەوەی ڕێکخراوەکە و وەرگرتەوەی شێوەی ڕاستەقینەی.

## تایبەتمەندییەکانی کەسایەتییەکە و تواناکانی
شینچی کودۆ خاوەنی زیرەکییەکی تیژ و سەرنجێکی ناوازەیە، کە وای لێدەکات دۆسییە تاوانکارییەکان شیکار بکات. یارمەتی پۆلیسی ژاپۆنی لە شیکارکردنی چەندین دۆسییەدا داوە. ئەوەندە دڵنیایە لە خۆی کە ھەندێ جار کەسانی دەورووبەری وا دەزانن کە خۆبەزلزانە. پێش بچووک بوونەوەی، بە لێکۆڵەرێکی لێھاتوو بەناوبانگ بوو چونکە لە شیکارکردنی دۆسییەکاندا یارمەتی پۆلیسی دەدا، ئەمەش ڕوون بوو کاتێک لە ڕۆژنامەکاندا ناوی دەردەچوو و لە سەرسامبووانەوە نامەی پێدەگەیشت. کۆنان دۆیڵی نووسەری ڕۆمانەکانی شێرلۆک ھۆڵمزی خۆش دەوێت و حەزیش بە خوێندنەوەی ڕۆمانە پۆلیسییەکانی باوکی دەکات.

پێش بچووک بوونەوەی زۆر ھاوڕێی نەبوو، تەنیا ران ھاوڕێی نزیکی بوو لەگەڵ دکتۆر ئەگاسا کە دراوسێ و ھاوڕێی نزیکی خێزانەکی بوو. دوای بچووک بوونەوەی بوو بە ھاوڕێی ھیجی ھاتۆری و ئای ھایبەرا ئەمەش بێجگە لە ھاوڕێکانی لە تیمی لێکۆڵەرە بچووکەکان.

لە یاریکردنی تۆپی پێدا خاوەنی توانایەکی زۆر بەرزە، ھەروەھا دەزانێت چەک بەکاربھێنێت. باوکی فێری لێخوڕینی ھەلیکۆپتەر و کەشتی کردووە. گۆرانی و مۆسیقای خۆشناوێت. خۆشەویسترین ڕەنگ لە لای سوورە.

## چیرۆکەکەی
وێنۆک|ڕاست|هەوڵدانی ڕێکخراوی ڕەش بۆ کوشتنی شینچی کە بە هۆیەوە قەبارەی بچووک بووەوە
لە یەکێک لە ڕۆژەکان لەگەڵ ران مۆری ھاوڕێی منداڵی بۆ شاری یاری بۆ ئاھەنگێڕان بە بۆنەی بردنەوەی ران بۆ پاڵەوانێتی کاراتێ ڕۆیشت، و لەو کاتەی ئەوان لەوێ بوون، کۆمەڵەیەکی بەرچاو کەوت کە ھەڵدەستان بە ھەڕەشەکردن، بۆیە دوایان کەوت و لەو کاتەی چاودێری یەکێک لە ئەندامەکانی دەکرد، ئەندامەکەی تر لە دواوە ھات و کێشای بەسەریدا و ناچاری کرد گولاجێکی ژەھراوی لە دروستکراوی خۆیان بخوات. ئەندامەکانی ڕێکخراوەکە پێیانوایە گولاجە ژەھراوییەکە قوربانییەکە بێ بەجێھێشتنی ھیچ شوێنەوارێک لە جەستەیدا دەکوژێت لە کاتی شیکردنەوەی لاشەکە، بەڵام گولاجەکە شینچی نەکوشت بەڵکو بووە ھۆی بچووک بوونەوەی جەستەی و گۆڕانی دەنگی تا ئەوەی گەیشتە شێوەی منداڵێکی بچووک بەڵام توانا مێشکییەکانی نەگۆڕا.

شینچی لە دواییدا بۆ لای ھاوڕێکەی ران مۆری و باوکی کۆگۆرۆ مۆری دەگوازێتەوە، کە خاوەنی دەزگایەکی لێکۆڵینەوەیە، بە ئامانجی دۆزینەوەی ئەو ڕێکخراوەی بۆتە ھۆکاری بچووک بوونەوەی تاکوو بۆ قەبارەی سروشتی خۆی بگەڕێتەوە. ھەر لەبەر ئەمەش کەسایەتی کۆنان ئێدۆگاوای بۆ خۆی دۆزییەوە، «منداڵێکی حەوت ساڵان» تا بتوانێت بژی. و بە تێپەڕبوونی کات دەستی کرد بە زانینی زانیاری دەربارەی ئەندامەکانی ڕێکخراوی ڕەش و چەند جارێک لەگەڵیان بەریەککەوت، ھەروەھا لەگەڵ نووسینگەی لێکۆڵینەوە فیدرالییەکان (FBI) ھاوپەیمانییەکی دروست کرد و ئەوان لە زۆر حاڵەتی ڕەقدا پشت بە کۆنان (شینچی کودۆ) دەبەستن. چەند جارێک بۆ قەبارەی سروشتی خۆی لە کاتی زنجیرەکەدا گەڕاوەتەوە ئەمەش جارێکیان لە ڕێگەی خواردنەوەیەکی کحولی کە بایکرۆی پێدەوترێت، ھەروەھا ئای ھایبەرا بۆ گەڕانەوە بۆ قەبارەی خۆی بە دروستکردنی گولاجێک لە ڕێگەی پێکھاتەکانی شەرابەکە یارمەتیداوە کە وای کرد بۆ ماوەیەکی کاتی بۆ قەبارەی سروشتی خۆی بگەڕێتەوە.

## پەیوەندییەکانی
وێنۆک|شینچی لە کاتی داننان بە خۆشەویستییەکەی بۆ ران لەکاتێکدا لە لەندەن بوون (زنجیرەی ٦۲۱دا)

### ران مۆری
ران مۆری ھاوڕێی منداڵی شینچی کودۆیە و ئەوی زۆر خۆشدەوێت، بەڵام دانی پێدا نەناوە. (تەنیا لە فیلمێکدا دانی بە خۆشەویستییەکەیدا ناوە بەناوی «جادووگەری ئاسمانی زیوی»). ران بەوە نازانێت کە بەسەر شینچیدا ھاتووە، چونکە ئەو پێی وتووە کە بە ھۆی کارەکەی لە ھەندێ دۆسییەی قورسدا ناتوانێت ئامادە بێت. لە ماوەیەکەوە بۆ ماوەیەکی تر بە بەکارھێنانی دەنگی ڕاستەقینەی پەیوەندی پێوە دەکات بەڵام ڕادەکات کاتێک دەربارەی شوێنەکەی پرسیاری لێ دەکات. شینچی ھەر کاتێک بۆ قەبارەی سروشتی خۆی گەڕابێتەوە زیاتر لە جارێک ویستوویەتی دان بە خۆشەویستییەکەی بۆ ران بنێت، و لە کۆتاییدا لە لەندەن لە زنجیرەی ٦۱٨ دا سەرکەوتوو بوو. شینچی نایەوێت ران بە ڕاستی ئەوەی بەسەریدا ھاتووە بزانێت بۆ ئەوەی تووشی مەترسی ڕێکخراوی ڕەشی نەکات. ران زیاتر لە جارێک گوومانی لەوە کردووە کە کۆنان شینچی بێت بەڵام ئەو ھەموو جارێک لە ھەڵخەڵەتاندنی سەرکەوتوو دەبێت.

### یوکیکۆ کودۆ و یوساکو کودۆ
یوکیکۆ کودۆ و یوساکو کودۆ دایک و باوکی شینچین و لە ویلایەتە یەکگرتووەکان دەژین. ڕاستییەکەی شینچی لە یەکەم دەرکەوتنیانەوە دەزانن. یوساکو لە چەند زنجیرەیەکدا دەرکەوتووە و لە زۆربەیشیدا شیکاری دۆسییەکەی پێش شینچی ئاشکرا دەکرد یان سەرە دەزوویەکی بۆ یارمەتیدانی لە شیکاردنی دۆسییەکە پێ دەدا. یوکیکۆش خانمەئەکتەرێکی پێشووە و لە خۆگۆڕیندا خاوەنی توانایەکی بەرزە. یوکیکۆ بە ھۆی ئەزموونەکەی لە خۆگۆڕیندا بوو بە یەکێک لە لایەنەکانی شەڕی کۆنان دژی ڕێکخراوی ڕەش و ھەروەھا ھاوڕێی شارۆن ڤێنیارد (ڤێرمۆت) بوو و زانیاری دەربارەی دەزانێت، ئەمەش بەھۆی ئەوەی ھەردووکیان ئەکتەری پێشوون، و لە زنجیرەی ۳٤٥ «بەریەککەوتنێکی ڕاستەوخۆ لەگەڵ ڕێکخراوی ڕەش: دوو مەتەڵ لە شەوی یەکگرتنی مانگدا» یارمەتی کۆنانی دا خۆی بۆ ھایبەرا بگۆڕێت بە ئامانجی پاراستنی، و ھەروەھا یارمەتی شویچی ئەکای بۆ خۆگۆڕێن بۆ شێوەی سوبارو ئۆکیا دا ئەمەش بۆ ساختە کردنی مردنەکەی و ھەڵخەڵەتاندنی ڕێکخراوی ڕەش بەو پیلانەی ئەو و کۆنان دایان ناوە.

### ئەگاسا ھیرۆشی
ئەگاسا ھیرۆشی ھاوڕێ و دراوسێی شینچی کودۆیە، و ئەو یەکەم ھاوڕێی شینچی بوو کە دەرباڕەی ڕووداوەکەی بەسەر شینچیدا ھاتووە بزانێت. زۆرێک کەل و پەلی بۆ کۆنان داھێناوە ئەمەش بۆ یارمەتیدانی لە شیکارکردنی دۆسییەکان و دەستگیرکردنی تاوانباران و ھەروەھا وەک قەرەبووکردنەوەی ئەو توانا جەستەییەی کە بەھۆی بچووک بوونەوەی لەدەستیدا. کۆنان باوەڕی پێیەتی و ھەموو کات لەگەڵ کۆنان و ھایبەرادا گۆفتوگۆ دەربارەی شەڕکەیان لەگەڵ ڕێکخراوی ڕەشدا دەکات. بوو بە ھاوڕێی تیمی لێکۆڵەرە بچووکەکان و زۆربەی کات بۆ گەشت کردنیان دەبات.

### ھیجی ھاتۆری
وێنۆک|هیجی لە کاتی خۆگۆڕینیدا بۆ شێوەی شینچی ئەمەش بۆ دوورخستنەوەی گوومان لەسەر کۆنان لە زنجیرەی ۱۹۰ (زیندووکردنەوەی بێ هیوایی)
ھیجی ھاتۆری لێکۆڵەرێکی قوتابخانەی ئامادەییی ناوچەی ئۆساکایە و بە لێکۆڵەری ڕۆژاوا دەناسرێت. بۆ یەکەم جار شینچی لە کاتی گەشتێکی گۆڕەپانی دەبینێت، بەڵام خۆیان بەیەکتر ناناسێنن و لە کاتی ڕووداوەکانی زنجیرەکە، چاوی بە کەسایەتی کۆنان دەکەوێتەوە لە کاتی گەڕانی بە دوای لێکۆڵەری ڕۆژھەڵات شینچی کودۆدا بۆ ئەوەی ڕکابەرایەتی بکات، و دوای ئەوەی ناسنامەی ڕاستەقینەی ئاشکرا کرد بوون بە ھاوڕێ. ، بەڵام ئەوان ئاشکرایان دەکرد. ھەروەھا ئەو گرنگی بەوە دەدا کە لە ھەمووان داوا بکات ھیچ دەربارەی شینچی نەڵێن کاتێک دەردەکەوت بە شێوەی سروشتی لە ترسی ئەوەی ڕێکخراوەکە بزانێت زیندووە. ھیجی چەند جارێک یارمەتی کۆنانی لە شەڕکردن بەرامبەر ڕێکخراوی ڕەش داوە، و ھەروەھا لە لێکۆڵینەوەکەی دەربارەی جودی ستارلینگ یارمەتی دا ئەو کاتەی گوومانی لێ کرد، ھەروەھا یارمەتی لە لێکۆڵینەوەکەی دەربارەی ئیسان ھۆندۆ بریکاری CIA و باوکی میزوناشی رێنا دا کە چووبووە ناو ڕێکخراوەکەوە بە ئامانجی سیخوڕی.

### ئای ھایبەرا
ناوی ڕاستەقینەی بریتییە لە شیھۆ میانۆ. ئەو لەگەڵ ڕێکخراوی ڕەشدا کاری دەکرد و ھەر ئەو گولاجی APTX4869 دروست کردووە کە بووە ھۆی بچووک بوونەوەی شینچی. بە مەبەستی خۆکوشتن لە ھەمان گولاجی خوارد بەڵام بچووک بووەوە و لە ڕێکخراوەکە ڕای کرد و پاشان بەرەو ماڵی شینچی بەڕێکەوت بە مەبەستی دۆزینەوەی و لەوێ دکتۆر ئەگاسا ئەوی دۆزییەوە و بۆ لای خۆی برد تا لەگەڵی بژی و ناوی بوو بە ئای ھایبەرا. ئەو و کۆنان بوون بە ھاوڕێ دوای ئەوەی ھەمان بارودۆخ ژیان، و ھەروەھا ئەو زیاتر لە جارێک یارمەتی کۆنانی داوە لە گەڕانەوە بۆ شێوەی سروشتی خۆی بەو گولاجە دژەی کە دروستی دەکات، ئەمەش لە کاتێکدا کە کۆنان ھەڵساوە بە پاراستنی لە ڕێکخراوی ڕەش کە بە دوایەوەن. شویچی ئەکای ویستی بیپارێزێت لە ڕێکخراوەکە لە کاتی خۆگۆڕینی بۆ کەسایەتی سوبارو ئۆکیا بۆیە کۆنان پێشنیاری ئەوەی بۆ کرد لە ماڵەکەی (ماڵی کودۆ شینچی) بژی بۆ ئەوەی لێی نزیک بێت، دایکی شینچی دەربارەی وتی کە سەرسامێتی بۆیە بە بەردەوامی سەرنجی دەدات.

### نووسینگەی لێکۆڵینەوە فیدرالییەکان
ئەندامەکانی نووسینگەی لێکۆڵینەوەی فیدرالی جەیمس بلاک و جودی ستارلینگ و ئەکای شویچی بەسەر زیرەکی کۆناندا ھەڵدەدەن و چەند جارێک لەگەڵیان لە شەڕەکەیان لەگەڵ ڕێکخراوی ڕەشدا ھاوپەیمان بووە. ھەروەھا کۆنان لە پیلانی گێڕانەوەی میزوناشی رێنا بۆ ڕێکخراوەکە، ھەروەھا ساختە کردنی مردنی بێ ئەوەی ئەندامەکانی FBI لێ ئاگەداربن بەشدار بوو. جەیمس بلاک دەربارەی وتوویەتی کە ئەو خاوەنی ئەو زیرەکییە کە لە نووسینگەی لێکۆڵینەوە فیدرالییەکان پێویستیانە. بێجگە لە ئەکای ئەندامەکانی FBI نازانن کە کۆنان شینچی کودۆیە کە ڕاستییەکەی بە ڕێکەوت لە کاتی خۆگۆڕینی بۆ سوبارو ئۆکیا ئاشکرا کرد. جودی بە «کوڕە نایابەکە» بانگی دەکات و سەرسامی زیرەکییەکەیەتی.

### تیمی لێکۆڵەرە بچووکەکان
تیمی لێکۆڵەرە بچووکەکان بریتیین لە ھاوڕێکانی کۆنان لەو قوتابخانە سەرەتاییەی بۆی چوو دوای بچووک بوونەوەی. تیمەکە پێکھاتووە لە یۆشیدا ئایۆمی، تسوبورایا میتسوھیکۆ، کۆجیما گینتا و ئای ھایبەرا کە دوای ماوەیەک بوو بە ئەندامی تیمەکە. تیمێکیان دروست کرد بە ناوی تیمی لێکۆڵەرە بچووکەکان و کۆنانیان ناچار کرد تێیدا ببێت بە ئەندام. ڕاستی کەسایەتییەکەی کۆنان نازانن (بێجگە لە ھایبەرا) و بۆ ئەوان قوتابییەکی ھاوڕێیە لە قوتابخانەی سەرەتایی. لە ئەڵقەی ۱۹۲، ئەوان چاویان بە شینچی کەوتووە بە شێوە ڕاستەقینەییەکەی «زیندوو کردنەوەی بێ ھیوا، گەڕاندنەوەی شینچی.» ھایبەرا بە ھاوڕێکی نزیک خۆی بە ئەوانی تری ناساند.

### ئەندامەکانی پۆلیسی پایتەخت
شینچی یارمەتی ئەندامەکانی پۆلیس و بە تایبەتی پشکنەر میگۆری داوە لە شیکردنەوەی زۆرێک دۆسییە پێش بچووک بوونەوەی. لەگەڵ ئەفسەر تاکاجیدا لە دوای بچووک بوونەوەی لە چەندین دۆسییەدا یەکیان گرتووە، و بە تێپەڕ بوونی کات تاکاجی دەست دەکات بە متمانەکردن بە تواناکانی کۆنان. تاکاجی جارێکیان گوومانی لە کۆنان کرد و لێکی دایەوە کە ئەو منداڵێکی ئاسایی لە قۆناغی سەرەتایی نییە، و دەربارەی ئەوە پرسیاری لە کۆنان کرد بەڵام ھیچی پێ نەوت.

## ئەوانەی ڕاستی ئەوە دەزانن کە بەسەری ھاتووە

### ئەنیمێ
* دکتۆر ئەگاسا: ئەو یەکەم کەسە کە چیرۆکی بچووک بوونەوەی شینچی بزانێت، لە زنجیرەی ٢دا (دۆسییەی فڕاندنی کچی سەرۆک کۆمپانیا) بەوەی زانی، دوای ئەوەی کۆنان بە مەبەستی ئامۆژگاری پەنای بۆ دەبات دوای بچووک بوونەوەی. لە سەرەتادا دکتۆر ئەگاسا بڕوا ناکات کە ئەو شینچی کودۆیە و وا بچووک بۆتەوە بەڵام دوای ئەوەی کۆنان ئەو شتەی دەیڵێت لە ڕێگەی ھەندێک لێکدانەوە و پێ وتنی بە چەند شتێک کە تەنھا شینچی دەیزانێت لەسەر دکتۆر ئەگاسا دەسەلمێنێت، وەک ھەبوونی نیشانەیەکی گەورە لەسەر پشتی و ئەویش باوەڕ دەکات، و ھەروەھا ھەر ئەو بوو ئامۆژگاری کۆنان دەکات بە شاردنەوەی کەسایەتییەکەی تا نزیکەکانی تووشی مەترسی لە لایەن ڕێکخراوی ڕەشەوە نەبن.
* دایک و باوکی: بۆ یەکەم جار لە زنجیرەی ٤٣دا (فڕاندنی کۆنان ئێدۆگاوا) دەرکەوتن و پێشتر ئەوەیان دەزانی کە بەسەر کوڕەکەیان ھاتووە ئەمەش چونکە پێشتر دکتۆر ئەگاسا پێیانی وتبوو. پێشنیاری ئەوەیان پێکرد لە گەڵیاندا بۆ دەرەوە گەشت بکات بەڵام ڕەتیکردەوە و وتی کە ئەمە تەنھا گرفتی خۆیەتی و خۆی بە تەنھا دەتوانێت چارەسەری بکات.
وێنۆک|دکتۆر ئەگاسا و شینچی لە لەندەن

* ھیجی ھاتۆری: ڕاستی کۆنانی لە زنجیرەی ٥٨دا (تاوانی کوشتنی ئاڵودەبووانی ھۆڵمز - بەشی دووەم) ئاشکرا کرد، ئەمەش دوای ئەوەی کۆنان بۆ شیکار کردنی دۆسییەکە بە دەنگی ھەڵسا بێھۆش کردنی بەڵام ھیجی لە کاتی گێڕانەوەی کۆنان بۆ لێکدانەوەکانی بە ھۆی لێدانێک کە لە لایەن کۆگۆرۆ مۆرییەوە بەر سەری کەوت بە ئاگا ھات بەڵام ئەو نمایشی نووستووی کرد بۆ ئەوەی کۆنان لە کاتی شیکار کردنی دۆسییەکە بە دەنگی ببیستێت و ھەروەھا بۆ ئەوەی ڕاستییەکەی ئاشکرا بکات.
* ئای ھایبەرا: ڕاستی شینچی تەنانەت پێش بینی دەزانێت، و بۆ یەکەم جار لە زنجیرەی ۱۲۹دا (ئەو کچەی ھاتووە لە ڕێکخراوی ڕەشەوە) دەرکەوت و تێیدا بۆ یەکەم جار چاوی بە شینچی کەوت، لە کۆتاییدا ئەو ئەو کەسەیە کە گولاجی APTX4869 دروست کردووە کە بووە ھۆکاری بچووک بوونەوەی ئەو کاتەی لە ڕێکخراوەکە بوو. دوای ئەوەی ڕێکخراوەکە گولاجەکەی لەسەر شینچی بەکارھێنا بە دوای لاشەکەی گەڕان بەڵام نەیان دۆزییەوە بۆیە خۆی لێکۆڵینەوەی لە شتەکەدا کرد و ئەوە ئاشکرا دەکات کە بچووک بۆتەوە بەڵام بە ئەندامەکانی ڕێکخراوەکە ناڵێت و لە دۆسییەکەیدا بۆ پاراستنی لێیان نووسی مردووە.
* ڤێرمۆت: ئەندامێکی دیاری ڕێکخراوی ڕەشە، و خۆشەویسترین ژنە لە لای سەرۆکی ڕێکخراوەکە. کۆنان دەڵێت بە ئەگەرێکی زۆر ڤێرمۆت ڕاستییەکەی ئاشکرا کردووە دوای بینی وێنەکانی شینچی لەگەڵ دایکی یوکیکۆ کودۆ ئەو کاتەی بچووک بووە چونکە وەک ئەو ئەکتەرە. ڤێرمۆت شینجی زۆر خۆشدەوێت لەبەر ئەوەی لە مرد ڕزگاری کرد ئەو کاتەی خۆی گۆڕیبوو بۆ پیاو کوژێکی زنجیرەیی لە نیویۆرک و لەبەر ئەمەش بە ئەندامەکانی تری ڕێکخراوەکەی دەربارەی زیندوو بوونی یان بچووک بوونەوەکەی نەوت. دەربارەی زانینی دەربارەی شینچی لە زنجیرەی ۳٤٥دا (بەریەک کەوتنێکی ڕاستەوخۆ لەگەڵ ڕێکخراوی ڕەش: دوو مەتەڵ لە شەوی یەکگرتنی مانگدا) ڕاگەیەندرا.
* ھۆندۆ ئیسۆکی: ئەو برای میزوناشی رێنای بریکاری دەزگای ھەواڵگیریی ناوەندییە کە سیخوڕی بەسەر ڕێکخراوی ڕەشەوە دەکات. ڕاستی کۆنانی لە زنجیرەی ٥٠٨دا (خاڵە کوێرەکەی دووکانی کاراوکی) زانی ئەمەش چونکە ئەو دەیویست سەرسامی خۆی بۆ ران لەگەڵ ویستی بۆ ژیان لەگەڵیدا پێ بڵێت ھەر بۆیە کۆنان بە ویستی خۆی پێی وت تا لە بەدواکەوتنی ران بووەستێت.
* سوبارو ئۆکیا: ئەو بریکاری FBI شویچی ئەکایە بە خۆگۆڕاوی دوای ئەوەی مردنی خۆی ساختە کرد. ڕاستی کۆنانی لە زنجیرەکانی ٦٩٠-٦٩١دا (دۆسییە بەستووەکەی یوساکو کودۆ) زانی ئەمەش بە ڕێکەوت ڕوویدا کاتێک ئەو کۆنانی بینی پەیوەندی بە رانەوە بە بەکارھێنانی کەسایەتی شینچی کودۆ دەکات.
* ئاکیمی میانۆ: ئەو خوشکی شیھۆ میانۆیە (ئای ھایبەرا)، کە ڕێکخراوی ڕەش کوشتی، کۆنان ڕاستییەکەی خۆی لە کاتی گیان کێشانیدا پێ وت و دوای چەند ساتێکیش ئەو مردن.

### لە فیلم و زنجیرە تایبەتەکاندا
* ئایرش: ئەو یەکێک بوو لە ئەندامەکانی ڕێکخراوی ڕەش، و لە فیلمی سیازدە (بەدواکەوتووی ڕەش) دەرکەوت بەڵام ئەو لە لایەن نیشانەشکێنی ڕێکخراوەکەوە کوژرا.
* لوپین: ڕاستی شینچی لە زنجیرە تایبەتەکەیدا (لوپینی سێیەم دژی لێکۆڵەر کۆنان) زانی.
* ھیرۆکی: کەسایەتییەکە لە فیلمی شەشەمدا (خەیاڵی شەقامی بێکەر) دەرکەوت، ھەروەھا سیستەمێکی زیرەکی دەستکردی بە ناوی "کەشتی نوح" دروست کرد.
* کایتۆ کید: تا ئێستا ڕاستی کۆنانی تەنھا لە فیلمەکاندا زانیووە، و تا ئێستا لە ٤ فیلمدا خۆی بۆ گۆڕیووە:
** فیلمی سێیەم (جادووگەری سەدەی کۆتایی): بۆ ئەوەی کۆنان لە ئاشکرا کردنی ڕاستییەکەی ڕزگار بکات.
** فیلمی ھەشتەم (لێکۆڵەر کۆنان: جادووگەری ئاسمانی زیوی): بۆ ئەوەی یارمەتیدانی لە دزینی ئەو گەوھەرەی کاری بۆ دزینی دەکرد بدات.
** فیلمی چواردە (کەشتییەکی ونبوو لە ئاسماندا): بۆ یارمەتیدانی کۆنان لە چوونە ناو باڵۆنەکەوە.
** فیلمی نۆزدە (تەپکە گوڵە بەڕۆژەی دۆزەخی): بۆ ئەوەی تابلۆکانی تەپکە گوڵە بەڕۆژە ڕزگار بکات.

## ئەو زنجیرانەی تێیدا دەرکەوتووە
شینچی بە شێوەی سروشتی خۆی چەند جارێک لە چەند زنجیرەیەکدا دەرکەوتووە، ژمارەی ئەو زنجیرانەی تێیدا دەرکەوتووە بریتییە لە ۹٨ زنجیرە، ھەندێکی تەنھا گەڕانەوەیەکی کاتی بووە بۆ شێوەکەی کە ژمارەیان تەنھا چوار جار بوو، ھەروەھا ھەندێکی تر لە بیرەوەرییەکانی خۆی یان راندا پێش بچووک بوونەوەکەی بوو.

### کورتەی زنجیرەکان

### ناوەڕۆکی زنجیرەکان

## ناوبانگی کەسایەتییەکە
لە ڕاپرسییەکی ڕادا لە ژێر ناونیشانی Friendship (ھاوڕێیەتی) کە ماڵپەڕی rankingjapan.com ئەنجامیدا تێیدا بەژداربووان کەسایەتییەکی ئەنیمێ ھەڵدەبژێرن کە دەیانەوێت ببن بە ھاوڕێی، کەسایەتی شینچی کودۆ (کۆنان) لە پلەی سێیەمدا ھات. لە ڕاپرسییەکدا کە لەلایەن گۆڤاری Newtype لە ساڵی ٢٠٠١ دا ئەنجامدرا بە ناونیشانی «١٠٠ بەناوبانگترین کەسایەتی ئەنیمێ لە ژاپۆن» شینچی (کۆنان) لە پلەی چوارەمدا ھات. ھەروەھا لە ڕاپرسییەکی تردا کە لەلایەن ھەمان گۆڤارەوە لە ٢٠١٠ دا ئەنجامدرا، شینچی لە پلەی دەیەمدا بۆ بەناوبانگترین کەسایەتییەکانی ئەنیمێ ھات. وە لە ڕاپرسییەکدا eBookJapan لە ماوەکانی نێوان ١٢ی نیسانی ٢٠١١ بۆ ١٢ی ئایاری ٢٠١١ لەسەر ناوبانگی کەسایەتییەکانی لێکۆڵەر کۆنان ئەنجامدرا، کە تێیدا بینەرانی دەرەوەی ژاپۆن بەژداری کرد، کەسایەتی شینچی کودۆ بە شێوەی ڕاستەقینەی لە پلەی دووەمدا ھات بە بەدەستھێنانی ١٬٤٢٤ لە ٥٬٨٨٣ دەنگ، لە کاتێکدا کەسایەتی کۆنان دوای بچووک بوونەوەی لە پلەی سێیەمدا بە ٨٦٦ دەنگ ھات. ئەمەش لە کاتێکدا جیان دی لیۆن لە گۆڤاری *Complex* لە پلەی ھەژدەم لە «پێڕستی ٢٥ کەشخەترین کەسایەتییەکانی ئەنیمێ» داینا.

## سەرچاوەکان

## بەستەرە دەرەکییەکان

پۆل:کەسایەتییە سەرەکییەکانی ئەنیمێ و مانگا
پۆل:کەسایەتییە نێرەکانی ئەنیمێ و مانگا
پۆل:کەسایەتییەکانی لێکۆڵەر کۆنان
پۆل:کەسایەتییەکانی چیرۆکە نەخشێندراوەکان کە لە ساڵی ١٩٩٤ دا دەرکەوتووە
پۆل:یاریزانە خەیاڵییەکانی تۆپی پێ
پۆل:ژاپۆنییە خەیاڵییەکان
پۆل:ژاپۆنییە خەیاڵییەکانی ناو ئەنیمێ و مانگا